ร้าน Starbucks Saim Center ตั้งอยู่ชั้น 3 ติดกับทางเข้า-ออก เชื่อมรถไฟฟ้า BTS สยาม ร้านเล็กๆ ไม่ใหญ่ แต่เงียบดีค่ะ คนไม่ค่อยพลุกพล่านดี แต่ร้านออกสลัวๆ ค่อนข้างมึด ถ่ายรูปกาแฟแล้วมัวๆ เกือบทุกรูปเพราะไฟในร้านเป็นสีเหลืองนวลทั้งหมด ปล.รูปเลยไม่ค่อยชัดและเบลอๆ ไม่ค่อยสวยเลย เสียดายจัง

มาลอง 2 รสชาติใหม่ประจำเดือน กพ.59 กับ Chestnut White Chocolate Truffle และ Strawberry Red Velvet Mocha และเนื่องจากตอนนี้มีโปรโมชั่น 1 แถม 1 ในวันอังคาร - พุธ ตั้งแต่บ่าย 2 ถึง 4 โมงเย็น เลยจัดมา 2 แก้วขนาดกลางในราคา 175 บาท 

- Chestnut White Chocolate Truffle เป็นกาแฟเอสเพรสโซ่ที่ผสมผสานความเป็นตะวันตกและตะวันออปได้อย่างลงตัว รสชาติหอมหวานจากซอสไวท์ชอกโกแลตและกลิ่นเกาลัดคั่วผสมกับกาแฟเอสเพรสโซ่ กลมกล่อมรสชาติอร่อยลวตัวมากๆ พร้อมด้วยเอ๊กตราวิปครีมหอมมันอร่อย

- Strawberry Red Velvet Mocha เป็นกาแฟมอคค่าที่ผสมผสานกับ Red Velvet Sauce กลิ่นหอมหวานพร้อมด้วยวิปครีมชีสและสตอเบอรี่สีแดงสวยโรยหน้าเพิ่มความสดชื่น อร่อยเปรี้ยวหวานกลมกล่อมลงตัวกำลังดี สำหรับเครื่องดื่มแก้วนี้ค่ะ